AIŠKINAMASIS RAŠTAS

Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-191 „Dėl Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų patvirtinimo“ pakeitimo

**1. Parengto tarybos sprendimo projekto tikslai ir uždaviniai:**

Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatai buvo patvirtinti Molėtų rajono savivaldybės tarybos 2019 m. rugsėjo 26 d. sprendimu Nr. B1-191 „Dėl Molėtų rajono savivaldybės vietinės rinkliavos už leidimo įrengti išorinę reklamą išdavimą nuostatų patvirtinimo“. Atsižvelgus į verslo tarybos išreikštą nuomonę ir siekiant palengvinti mokestinę naštą ir buhalterinę apskaitą už išorinės reklamos Molėtų rajono savivaldybės teritorijoje skleidimą, apmokama už ateinantį laikotarpį, t.y. net tris, ar keturis, ar dešimt metų, siūlome skaidyti kintamą rinkliavos dalį lygiomis dalimis kiekvieniems finansiniams metams. Verslo subjektai į sąnaudas negali įsitraukti išlaidų už ateinančius metus, nors išlaidas patiria jau dabar, todėl galės mokėti kas metus metinę kintamąją rinkliavos dalį. Efektyvinant darbo laiką administruojant naujus leidimus reklamai, pasirašius leidimą ilgesniam laikui, nebereikės išdavinėti naujo leidimo kas metus.

**2. Siūlomos teisinio reguliavimo nuostatos:**

Priėmus sprendimą dėl vienkartinės rinkliavos dydžio už leidimo įrengti išorinę reklamą išdavimą, palengvinama mokestinė našta reklamos skleidėjams už išorinės reklamos skleidimą.

**3. Laukiami rezultatai:**

Sudaromos palankesnės sąlygos išorinės reklamos skleidėjams.

**4. Lėšų poreikis ir jų šaltiniai:**

Apie 1700 Eur įvedant naują algoritmą į GIS sistemą.

**5. Kiti sprendimui priimti reikalingi pagrindimai, skaičiavimai ar paaiškinimai:**

**­­­­­­­­­** Vietinės rinkliavos už išorinę reklamą keitimą inicijuoja Molėtų rajono savivaldybės administracija, atsižvelgusi į Molėtų rajono verslo tarybos siūlymą, nustatant vienkartinę įmoką – 20 Eur.

Parengė

Architektūros ir teritorijų

planavimo skyriaus specialistė

Lina Spranginienė